Primorsko-Ahtarskin lentotukikohta

Primorsko-Ahtarskin lentotukikohta (ven. База ВВС Приморско-Ахтарск) eli Primorsko-Ahtarskin sotilaslentokenttä (ven. военный аэродром Приморско-Ахтарск) (ICAO: XRKP), on Venäjän Krasnodarin aluepiirissä, 5 kilometriä Primorsko-Ahtarskin keskustasta koilliseen sijaitseva Venäjän ilmavoimien sotilastukikohta. Primorsko-Ahtarskissa toimii Venäjän Eteläisen sotilaspiirin 960. rynnäkkölentorykmentti (960 ShAP, yksikkö 75387). Vuoden 2021 lopulla rykmenttiin kuului kaksi lentuetta Suhoi Su-25SM ja Suhoi Su-25SM3 -hävittäjiä. Primorsko-Ahtarskin lentotukikohdassa palveleva joukko-osasto on osallistunut 2000-luvulla Venäjän sotatoimiin ainakin Ukrainassa ja Syyriassa. 960. rynnäkkölentorykmentti on sotinut myös Tšetšeniassa ja Georgiassa. Tukikohtaa on käytetty myös venäläisten "lomailevien" palkkasotureiden lennättämiseen Syyriaan. Lähteet Aiheesta muualla Aerodrom Primorsko-Ahtarsk (Аэродром Приморско-Ахтарск) (venäjäksi) (wikimapia.org) Приморско-Ахтарск 960 штурмовой авиационный полк (25.1.2017) (venäjäksi) (livejournal.com)